Skjerva i Vefsn

Skjerva (på somme kart skrive Skjervo i samsvar med lokal uttale) er ei elv som har sine kjelder i Reinfjellet i Vefsn. Her er Skjervvatnet og Middagstjønna oppdemt for å gje sikker vassforsyning til Elkem sitt aluminiumsverk i Mosjøen. Langvatnet er også oppdemt, her er formålet med reguleringa like så mykje å gje drikkevatn til Mosjøen.

Skjerva renn gjennom Austerbygda før ho møter fjorden og Vefsna ved Bordvedneset. Slik vert byflata for gamle Mosjøen avgrensa av Vefsna i vest og av Skjerva i nord og aust.

 Namnet 
Namnet Skjerva skal vere avleia av ordet skòrv, skarv. Tydinga er snauberg eller nake fjell. Skjerva er etter dette elva med skjer, berg og fjell i faret sitt.

 Kjelder: 
 kartblad 1926 IV og 1826 I i Statens kartverk sin serie M711.
 Reidar Svare (1964): Gamle stadnamn i Vefsn.

Kategori:Geografi i Vefsn
Kategori:Elvar i Nordland